შარჯა (საამირო)

შარჯა (არაბ. ) —საამირო არაბთა გაერთიანებულ საამიროებში. ამავე სახელწოდების დედაქალაქით. ქვეყნის შვიდი საამიროდან, მესამე ადგილზეა როგორც ტერიტორიის, ასევე მოსახლეობის მიხედვით.

ფართობი -2,590 კვ. კმ. , რაც უდრის არაბთა გაერთიანებული საამიროების მთლიანი ტერიტორიის 3,3 პროცენტს, კუნძულების გამოკლებით. მოსახლეობა 1,400,000 კაცზე მეტია (2015) შარჯას საამირო ერთადერთია, რომელსაც სახმელეთო გასასვლელი აქვს როგორც სპარსეთის ისე ომანის ყურეებზე.

შარჯას საამიროში შედის ქვეყნის აღმოსავლეთით მდებარე ექსკლავები: ქალბა, დიბბა ალ-იზნი და კორფაქანი. შარჯას მახლობლად არის არაბთა გაერთიანებული საამიროების სიდიდით მეორე ქალაქი, დუბაი.

მმართველობის ფორმა არის კონსტიტუციური მონარქია. საამიროს მმართველია შეიხი სულთან ბინ მუჰამედ ალ-ქასიმი 1972 წლისდან.

არქეოლოგია
ტუბინგენის უნივერსიტეტის მეცნიერებმა ჯებელ ფაიას ადგილას, რომელიც მდებარეობს შარჯადან ერთი საათის სავალზე, აღმოაჩინეს 125-100 ათასი წლის პრიმიტიული ქვის იარაღები (თერმოლუმინესცენტური მეთოდი). ასევე არქეოლოგებმა აღმოაჩინეს ნეოლითის, რკინისა და ბრინჯაოს ხანის ნივთები.

ისტორია
ისტორიულად შარჯა იყო ერთ-ერთი ყველაზე მდიდარი ქალაქი რეგიონში. პირველი დასახლებები 5000 წლის წინ არსებობდა.

მე -18 საუკუნის დასაწყისში ალ-ქასიმის (ჰუვალას ტომის) კლანი გამაგრდა შარჯაში და დაახლოებით 1727 წელს გამოაცხადა დამოუკიდებლობა.

1820 წლის 8 იანვარს შეიხ სულთან ბინ საქრ ალ-ქასიმიმ ხელი მოაწერა ბრიტანეთის მთავარ საზღვაო ხელშეკრულებას და მმიღო ბრიტანეთის პროტექტორატი. ასე რომ, ეს ტერიტორია გახდა ომანის ხელშეკრულების ბრიტანეთის პროტექტორატის ნაწილი.

1971 წლის 2 დეკემბერს  შვიდი სამთავრო-საამირო გაერთიანდა ერთ არაბულ სახელმწიფოდ, შეიხ ხალიდ ბინ მუჰამედ ალ-ქასიმიმ ხელი მოაწერა შეთანხმებას შარჯას გაერთიანებულ სახელმწიფოში - არაბეთის გაერთიანებულ საამიროებში შესვლის შსახებ.

მმართველები
თავისუფალი სავაჭრო ზონები
შარჯას აქვს ორი მთავარი თავისუფალი სავაჭრო ზონა: ჰამრიას საზღვაო პორტი და თავისუფალი სავაჭრო ზონა და შარჯას აეროპორტის საერთაშორისო თავისუფალი სავაჭრო ზონა ( ზონა).

ჰამრიას თავისუფალი ზონის მმართველობა შეიქმნა მირ 1995 წლის 12 ნოემბრის ბრძანებულებით. ის  შედგება ნავსადგურისა და მასთან დაკავშირებული ლოგისტიკური და სავაჭრო ობიექტებისგან .

 ზონა, რომელიც ასევე დაარსდა 1995 წელს, არის შარჯას საერთაშორისო აეროპორტის მიმდებარე ტერიტორია,  სადაც ამჟამად მდებარეობს 2500 კომპანია.

განათლება
შარჯას უნივერსიტეტი – ქვეყნის უდიდესი უნივერსიტეტი
შარჯას ამერიკული უნივერსიტეტი - დაარსდა 1997 წელს

მედია
გაზეთები
 (ინგლ.)
 (არაბ.)

ტელევიზიები
 

კულტურა
შარჯას საამიროში დიდი ინვესტიციები ჩაიდო კულტურული მემკვიდრეობის აღორძინებასა  და იდენტურობის შენარჩუნებაში.  1998 წელს იუნესკომ დაარქვა "არაბული კულტურის დედაქალაქი".

2014 წელს შარჯა კულტურის ისლამურ დედაქალაქად დასახელდა განათლების, მეცნიერების და კულტურის ისლამური ორგანიზაციის მიერ.

საამირო საყოველთაოდ ცნობილი იყო საფოსტო მარკების კოლექციონერთათვის, ვინაიდან

არაბთა გაერთიანებული საამიროების ჩამოყალიბებამდე შარჯას ფოსტის სამინისტრო დიდი რაოდენობით საფოსტო მარკებს უშვებდა.

2011 წლის 13 აგვისტოს შარჯაში აშენდა პირველი მართლმადიდებლური ეკლესია - ფილიპე მოციქულის ეკლესიაარაბთა გაერთიანებული საამიროებში..

მუზეუმები
ქალაქში 16 მუზეუმია. შარჯის მმართველმა, შეიხ სულთან ბინ მუჰამედ ალ-ქასიმიმ, დააარსა შარჯას მუზეუმის დეპარტამენტი, დამოუკიდებელი განყოფილება, რომელიც დაკავშირებულია მმართველის ოფისთან.

ექსპო ცენტრი
შარჯას ექსპო ცენტრი მასპინძლობს წიგნის ყოველწლიურ ბაზრობას, რომელიც ცნობილია მთელ რეგიონში. იგი დაარსდა, აშენდა და ფუნქციონირებდა 1976-1999 წლებში სავაჭრო და სამომხმარებლო ბაზრობების საერთაშორისო მწარმოებლის, ფრედერიკ პიტერის მიერ. ეს ღონისძიება, როგორც წესი, იზიდავს ასობით ადგილობრივ და საერთაშორისო გამომცემლობას და ათასობით პუბლიცისტს.

ტრანსპორტი
ქალაქ შარჯაში მდებარეობს  საერთაშორისო აეროპორტები : შარჯას საერთაშორისო აეროპორტი და პორტ-ხალიდი.

შარჯა -ადმინისტრაციული ცენტრი
ქალაქ შარჯაში მდებარეობს მთავარი ადმინისტრაციული და კომერციული ცენტრები, აგრეთვე მრავალი კულტურული დაწესებულება, მუზეუმები.  მათ შორის ისლამური ცივილიზაციის მუზეუმი. ღირსშესანიშნაობებში შედის  ორ მთავარი  ბაზრობა, მთელი რიგი დასასვენებელი ადგილები და საზოგადოებრივი პარკები, როგორიცაა ალ ჯაზირა და ალ ბუჰეირა კორნიჩი. ქალაქში ბევრი მეჩეთია. ასანიშნავია ან-ნურის მეჩეთი.